રોજ કોફી પીવાથી તમે સ્વર્ગનો અનુભવ નથી કરતાં પરંતુ તે ન પીઓ તો માથું દુ:ખે છે, તે જ રીતે જેઓ દારૂ અને કેફી પીણાં લેતા હોય છે, તેમનાં ચહેરા જુઓ, હકીકતમાં સાવ ઊલટું જ હોય છે. દારૂડિયાના ચહેરા ઉપર આનંદ જોવા મળતો નથી. હકીકતમાં જે આનંદ અને નિર્દોષતા સાથે જન્મ થયો હોય તે લૂંટાઇ જાય છે. ભૂંસાઇ જાય છે. દારૂડીયાપણું અથવા કોઇપણ કેફી પીણાની લત એકધારી અને સતત વપરાશથી પરિણમતી સ્થિતિ છે. મેં એવા લોકો જોયા છે, જેઓ સીગાર અને બીડીઓ પીએ છે અથવા અફીણનું સેવન કરે છે. તેમના ચહેરા જુઓ, ત્યાં નથી આનંદ, નથી સજગતા. નથી તેજ કે નથી પ્રભાવ.